**Farské oznamy**

1. **adventná nedeľa B (29.11. 2020)**

|  |  |  |
| --- | --- | --- |
| Pondelok | Sv. Ondreja, apoštola |  |
| Utorok | Utorok po 1. adventnej nedeli |  |
| Streda | Streda po 1. adventnej nedeli |  |
| Štvrtok | Sv. Františka Xaverského, kňaza |  |
| Piatok | O Najsv. Srdci Ježišovom |  |
| Sobota | Prvá sobota v mesiaci |  |
| Nedeľa | Druhá adventná nedeľa | 10.30 on line prenos |

Touto nedeľou sme vstúpili do adventného obdobia, ktoré nás pripravuje na príchod Spasiteľa Ježiša Krista.

Tento týždeň zo zdravotných dôvodov sv. omše v našom kostole nebudú. Prvá sv. omša bude v nedeľu 6.12. o 10.30 hod., ktorú budeme vysielať i cez internet a slúžiť ju bude kňaz z Bytče. Požehná i adventné vence, ak si ich prinesiete. Od pondelka by sme mali vstúpiť do normálneho pracovného režimu.

Dnes mala byť zbierka na charitu. Ak by chcel niekto podporiť túto službu, viac informácií nájde na www.charitaza.sk

Vzadu v kostole si môžete za dobrovoľný príspevok zobrať sviečku za nenarodené deti a podporiť tým hnutie za podporu života.

Pravidlá týkajúce sa slávenia sv. omší nám dovoľujú naplniť chrám do 50% miest na sedenie. Čo je v našom chráme 86 miest. Miesta na sedenie sú označené bielymi lístkami. V predsienke kostola a na chórusoch sme nechali lístky s číslami, aby ste vedeli, či je v chráme ešte voľné miesto. Ak sa minú, prosím, aby ste zostali vonku alebo išli domov. Stále však zostáva v platnosti zákaz zhromažďovania sa, takže pred chrámom by nemalo zostať viac ako 6 ľudí. Samozrejme zostávajú v platnosti všetky hygienické opatrenia. Prosím vás o trpezlivosť pri aplikácii týchto pravidiel.

Chcem poďakovať za vašu štedrosť za podporu farnosti a za akúkoľvek pomoc pre našu farnosť. Prajem vám peknú adventnú nedeľu.